OpenLLM-France/wikimedia huggingface dataset:
# 1620
## Esdeveniments
### Món

* Cornelius Drebbel construeix el primer submarí conegut, impulsat amb rems.
* 6 de setembre - Plymouth (Anglaterra): els anomenats pelegrins salpen a bord del vaixell Mayflower en direcció a Nord-amèrica.
* 20 d'octubre - Lluís XIII annexiona al Principat del Bearn a la corona de França.

## Naixements
### Països Catalans

* 24 de novembre - Riudoms (el Baix Camp): Miquel Gran i Peris, conegut com a Beat Bonaventura Gran, frare franciscà que fou proclamat Beat per l'Església Catòlica

### Món

* 6 de setembre - Novara, Piemont (actual Itàlia): Isabella Leonarda, compositora italiana del barroc (m. 1704).
* 29 de setembre - Tongeren (Principat de Lieja): Joan Lluís d'Elderen, príncep-bisbe del principat de Lieja de 1688 a 1694.
* 20 d'octubre - Dordrecht, Províncies Unides: Aelbert Cuyp, pintor neerlandès.

## Necrològiques

* 3 de maig, Macau, Xina: Sabatino de Ursis, jesuïta italià, matemàtic i astrònom, missioner a la Xina durant el regnat de l'emperador Wanli de la dinastia Ming (n. 1575)
* 12 de juny, Graz, Arxiducat d'Àustria: Francesco Giovanni Anerio, compositor italià (n. 1567).
* 26 de setembre, Pequín, Xina: Emperador Taichang, 14è emperador de la Dinastia Ming (n. 1582).
* 31 d'octubre, Wotton, Surrey, Anglaterra: John Evelyn, escriptor i jardiner anglès (m. 1706)

## Referències

* ↑ Stewart, Joseph. Exploring the History of Hyperbaric Chambers, Atmospheric Diving Suits and Manned Submersibles: The Scientists and Machinery (en anglès). Xlibris Corporation, 2011, p.31. ISBN 1456857223.
* ↑ «Cronologia de la història del Bearn» (en francès). Ostau Bearnès. Arxivat de l'original el 2020-10-21. [Consulta: 19 octubre 2020].
* ↑ Grilli, Giulia. «Leonardi, Isabella» (en italià). Dizionario Biografico Treccani. Arxivat de l'original el 2020-10-19. [Consulta: 13 juliol 2020].
* ↑ «Aelbert Cuyp». Encyclopædia Britannica. [Consulta: 1r octubre 2020].
* ↑ Fontana, Michela, (19..- ...).,. Matteo Ricci un jésuite à la cour des Ming. París: Salvator, 2010. ISBN 978-2-7067-0719-3.
* ↑ Diccionario enciclopédico de la música. 1a. ed. en español. México, D.F.: Fondo de Cultura Económica, 2009. ISBN 978-607-16-0020-2.
* ↑ Duteil, Jean-Pierre.. La Dynastie des Ming. París: Ellipses, 2016. ISBN 978-2-340-01199-1.
* ↑ «John Evelyn | English author» (en anglès). [Consulta: 31 octubre 2021].
# Miguel Ángel Cascallana Guerra

Miguel Ángel Cascallana Guerra (26 de febrer de 1948 - 26 de gener de 2015) va ser un jugador d'handbol espanyol que va competir als Jocs Olímpics d'estiu de 1972.
El 1972 va formar part de la selecció espanyola que va quedar quinzena en el torneig olímpic. Va jugar els cinc partits i va marcar tres gols.

## Referències

* ↑ «Fallece el exinternacional Miguel Angel Cascallana», 27-01-2015.

## Enllaços externs

* Fitxa a sports-reference
# Gastronomia del Vallès

La cuina del Vallès, o la cuina vallesana comprèn tot el menjar i les begudes típiques de la cuina vallesana.
El Vallès, com a comarca natural, està configurat per una plana, part de la Depressió Prelitoral, que limita a l'oest pel riu Llobregat i a l'est per encaixonada entre el Pirineu, la serra de les Gavarres i les muntanyes del litoral de la Selva.

## Plats típics del Vallès

* Carquinyolis, de Caldes de Montbui.
* Borregos, a Cardedeu.
* Pedres del Montseny.
* Garrics de la Garriga.
* Codinets de Sant Feliu
* Celonins, dolços fets de galets, xocolates i ametlla. Representen les dues muntanyes que envolten Sant Celoni, el Montseny i el Montnegre, fets amb xocolata blanca i negra respectivament.
* Palaudina de Terrassa
* Coca de vidre
* Galetes de Sant Llorenç
* Belgues de Sabadell

## Denominacions d'origen

Al Vallès es troben dues denominacions d'origen:
* DO Mongeta del Ganxet (Phaseolus vulgaris L.): mongeta seca, de mida mitjana i en forma de ganxo.
* DO Alella: la Denominació d'Origen Alella està conformada per vinyes situades entre el mar Mediterrani i la serralada Litoral.

## Fires i festes gastronòmiques

* Festa del Most: fira vinícola de Sant Quirze del Vallès.
* Mostra Gastronòmica a Sant Quirze del Vallès.
* Mostra Gastronòmica a Castellar del Vallès.

## Referències

* 1 2 3 «Cuina tradicional del Vallès». Consorci de Turisme del Vallès. Arxivat de l'original el 2012-06-26. [Consulta: 21 desembre 2011].
* ↑ «Les mongetes del ganxet Vallès-Maresme». Ajuntament de Castellar del Vallès.
* ↑ «RESOLUCIÓ AAR/1341/2007, de 23 d'abril, per la qual s'adopta decisió favorable a la sol·licitud d'inscripció de la Denominació d'Origen Protegida Mongeta del Ganxet Vallès-Maresme o Fesol del Ganxet Vallès-Maresme o Judía del Ganxet Vallès-Maresme.» (diari). Diari Oficial de la Generalitat de Catalunya. Departament de Presidència [Barcelona], 4880, 10-05-2007, pàg. 16124 [Consulta: 4 agost 2011].
* ↑ «Denominació d'Origen Alella». Arxivat de l'original el 2012-01-13. [Consulta: 21 desembre 2011].
* ↑ «Festa del Most». Consorci de Turisme del Vallès Occidental.
* ↑ «Mostra Gastronòmica». Ajuntament de Sant Quirze del Vallès. Arxivat de l'original el 2011-07-03. [Consulta: 21 desembre 2011].
* ↑ «Mostra Gastronòmica». Fires i Festes.
* ↑ «El Espai Tolrà se convierte en el escaparate de la oferta culinaria de Castellar» (en castellà). Diari de Sabadell, 15-11-2011. [Consulta: 4 agost 2011].

## Enllaços externs

* Cuina Vallès
Gastronomia dels territoris catalanoparlants :
Part de {{Cultura de Catalunya}} :
Companatges i condiments :
# Aran Amassa

Aran Amassa és un partit polític occitanista i esquerres d'Aran i té la seu a Viella. El president és Hug de la Rosa i el secretari general Julián Fernández.
Aran Amassa va ser creada com plataforma política l'any 2018 i el seu precedent més immediat és Corròp. Es va registrar com a partit polític el 19 de març de 2019 agrupant persones republicanes i d'esquerres que defensen el dret a l'autodeterminació. La formació es va presentar per primera vegada l'any 2019 a les eleccions al Consell General d'Aran i a les eleccions locals a Bausen, Les, Naut Aran i Vielha e Mijaran, i va entrar amb un regidor als quatre municipis. El 2023 es va presentar en la coalició Acord Municipal amb Esquerra Republicana Occitana a les eleccions municipals obtenint 515 vots (10,54%) i set regidors, i a les eleccions al Consell General d'Aran amb 498 (10,71%) sense obtenir representació.

## Referències

* ↑ Sallés, Quico. «La revolta unitària de lesquerra sobiranista arriba a l'Aran». El Món, 22-05-2019. [Consulta: 26 gener 2021].
* ↑ «Majoria socialista al Conselh Generau d'Aran i a sis municipis de la Vall». CCMA, 27-05-2019. [Consulta: 27 maig 2019].
* ↑ Garcia, Maria. «ERC i Aran Amassa, la formació occitanista i d’esquerres de Mireia Boya, s'alien de cara les municipals de 2023 de la Vall d’Aran». La República, 28-12-2022. [Consulta: 28 novembre 2023].
* ↑ «Resultats de les Eleccions Municipals 2023 a era Val d'Aran». Nació, 2023. Arxivat de l'original el 19 de desembre 2023. [Consulta: 28 novembre 2023].
* ↑ «Resultats eleccions al Conselh Generau d'Aran 2023». Corporació Catalana de Mitjans Audiovisuals. [Consulta: 15 juny 2023].

## Enllaços externs

* Lloc web oficial
# 1653
## Esdeveniments

* Oliver Cromwell dissol el parlament anglès
* Es completa el mausoleu del Taj Mahal

## Naixements

* Desi Sangye Gyatso, regent del cinquè Dalai-lama (1617-1682).

## Necrològiques
### Països catalans

* 6 d'abril, Vic: Joan Lluís de Montcada, doctor en dret canònic i dret civil, degà i canonge de la Catedral de Vic (n. 1585).
* 26 de juny, Avinyó: Juliana Morell, humanista, teòloga, traductora i escriptora (n. 1594).
* darrers dies de juny, Barcelona: Rafel Casamitjana i d'Erill, Conseller en cap.

### Resta del món

* 24 de març, Halle: Samuel Scheidt, organista i mestre alemany del Barroc primerenc.(n. 1587).
* 9 d'octubre, Venècia: Lucrezia Marinelli, humanista i defensora dels drets de les dones a l'edat mitjana (n. 1571).

## Referències

* ↑ «Joan Lluís de Montcada | enciclopèdia.cat». [Consulta: 16 abril 2020].
* ↑ de Ahumada, Laia. «Juliana Morell, una humanista catalana - Institut Nova Història». Institut Nova Història, 01-05-2010. [Consulta: 2 maig 2020].
* ↑ Dictionnaire des compositeurs.. France: Encyclopædia Universalis, [2016]. ISBN 2-85229-559-8.
# José Luis Viejo Gómez

José Luis Viejo Gómez (Azuqueca de Henares, 2 de novembre de 1949 - Azuqueca de Henares, 16 de novembre de 2014) va ser un ciclista espanyol que fou professional entre 1973 i 1982. El seu major èxit esportiu l'aconseguí el 1976 en guanyar una etapa del Tour de França. En aquesta etapa aconseguí arribar a meta amb 22' 50" respecte al grup perseguidor, la major diferència assolida després de la Segona Guerra Mundial.
En retirar-se com a ciclista passà a regentar una botiga de bicicletes i una administració de loteria. A final de setembre del 2014 se li va tributar un homenatge a la seva vila natal per la victòria d'etapa al Tour. Poc després, el 16 de novembre, moria víctima d'un càncer a la mateixa vila.

## Palmarès

* 1971
** als Jocs del Mediterrani de la CRE (amb Carlos Melero García, Javier Elorriaga i Josep Tena Ambrós)
** 1r a la Volta a Navarra
** 1r a la Volta a Toledo
* 1972
** Campió d'Espanya de regions
** 1r a la Volta a Polònia i vencedor de 2 etapes
** 1r al Memorial Valenciaga
* 1973
** Campió d'Espanya de regions
** Vencedor d'una etapa a la Volta a Portugal
* 1974
** Vencedor d'una etapa a la Volta a Andalusia
** Vencedor d'una etapa a la Volta a Aragó
* 1975
** Vencedor d'una etapa a la Volta a Astúries
* 1976
** Vencedor d'una etapa al Tour de França
** Vencedor de 2 etapes a la Volta a Astúries
** Vencedor d'una etapa a la Vuelta a los Valles Mineros
* 1977
** 1r al Trofeu Masferrer
** Vencedor d'una etapa a la Volta a Astúries
* 1978
** 1r al Trofeo Elola
** Vencedor d'una etapa a la Setmana Catalana
** Vencedor de 2 etapes a la Volta a Euskadi
* 1979
** 1r als Tres Días de Leganés
* 1980
** 1r a la Clàssica de Sabiñánigo
** Vencedor d'una etapa a la Volta a Astúries
** Vencedor d'una etapa a la Volta a Cantàbria
* 1981
** 1r a la Costa del Azahar i vencedor de 2 etapes

### Resultats al Tour de França

* 1973. Abandona (9a etapa)
* 1975. 25è de la classificació general
* 1976. 31è de la classificació general. Vencedor d'una etapa
* 1979. Abandona (12a etapa)

### Resultats a la Volta a Espanya

* 1973. 33è de la classificació general
* 1974. Abandona
* 1975. Abandona (19a etapa)
* 1977. 5è de la classificació general
* 1978. Abandona (14a etapa)
* 1979. Abandona
* 1980. Abandona (18a etapa)
* 1982. Abandona

### Resultats al Giro d'Itàlia

* 1977. 13è de la classificació general

## Referències

* ↑ Le Tour en chiffres Les autres records a LeTour.fr (francès)
* ↑ «Mor l'exciclista José Luis Viejo als 65 anys». El Periódico de Catalunya, 16-11-2014 [Consulta: 16 novembre 2014].

## Enllaços externs

* Palmarès de José Luis Viejo a memoire-du-cyclisme.eu
# Quentin Davies

Quentin Davies (Oxford, 29 de maig de 1944 - 13 de gener de 2025) va ser un polític anglès del Partit Laborista i diputat del Parlament del Regne Unit per Grantham i Stamford. Va abandonar del Partit Conservador al 26 de juny del 2007.

## Biografia

Quentin Davies va néixer a Oxford. Es va llicenciar en història el 1966 a la Universitat Harvard. A l'acabar la carrera, entrà al servei diplomàtic. El 1969 va esdevenir Secretari Segon de l'Ambaixada britànica de Moscú. El 1972 va tornar a Londres com a Secretari del Foreign Office.
El 1974 deixà el servei diplomàtic per treballar a la banca privada. El 1978 va aconseguir esdevenir president de la seva empresa (Morgan Grenfell) a França. ell continuà de consultor per Morgan Grenfell fins al 1993.
El 1987 va aconseguir ser elegit diputat a la Cambra dels Comuns del Regne Unit, al seient de Stamford i Spalding com a membre del Partit Conservador. El 1997 va passar a ser el representant de Grantham i Stamford. Al Parlament, va treballar en el Comitè del Tresor i en Defensa. En el Partit Conservador va estar en molts càrrecs fins que el 2007 va passar al Partit Laborista. Amb Gordon Brown com a Primer Ministre del Regne Unit, es va passar al Partit Laborista . A l'octubre del 2008, Davies va ser promogut en el govern i esdevingué Sots-secretari d'Estat i Ministre d'Estat per la Defensa, l'Equipament i el Suport del Ministeri de Defensa.

## Referències

* ↑ «Quentin Davies, former Grantham and Stamford MP, dies aged 80» (en anglès britànic), 30-01-2025. [Consulta: 8 febrer 2025].

## Bibliografia

* Britain and Europe: A Conservative View by Quentin Davies, 1996, London Conservative Group for Europe.

## Enllaços externs

* Vídeo del seu pas al Partit laborista
# 1669
## Esdeveniments
#### Resta del món

* 1699, Catània: L'Etna comença l'erupció que destruiria bona part de Catània i causaria 20.000 morts.
| Dia | Lloc | Efemèride | Categoria |
| 11 de març | Catània | l'erupció del volcà Etna arrasa part de la ciutat i fa més de vint mil morts | desastres |
| 24 d'abril | Ceret | signatura del Compromís de Ceret pel qual acaba la primera revolta del Vallespir | guerra |

### Naixements

| Dia | Lloc | Personalitat | Categoria |
| ? | Sant Hilari Sacalm | Josep Moragues i Mas, general català en la Guerra de Successió Espanyola | guerra |
| ? | Madrid | Agustín Fernández de Velasco, noble castellà | política |

### Morts

* 4 d'octubre, Amsterdam, Països Baixos: Rembrandt, pintor neerlandès.
| Dia | Lloc | Personalitat | Categoria |
| 16 de maig | Roma | Piètro da Cortona | belles arts |

## Referències

* ↑ «Nel 1669 ci fu la maggiore eruzione dell’Etna» (en italià). Dipartimento della Protezione Civile. [Consulta: 4 febrer 2024].
* ↑ «Notícia: Efemèrides». El Punt Avui, 10-03-2008. [Consulta: 23 desembre 2011].
* ↑ Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). Tom I. Madrid: Oficina de D. Benito Cano, 1789, p. 10.
* ↑ «Rembrandt | enciclopèdia.cat». [Consulta: 22 maig 2020].
* ↑ «Piètro da Cortona nell'Enciclopedia Treccani» (en italià). Arxivat de l'original el 2020-02-25. [Consulta: 4 maig 2020].
# Pedro Camus Pérez

Pedro Camus Pérez (nascut el 13 de juny de 1955) és un futbolista espanyol retirat. Va competir en el torneig masculí dels Jocs Olímpics d'estiu de 1976.

## Referències

* ↑ «Pedro Camus Olympic Results». Sports-Reference.com. Sports Reference LLC. [Consulta: 26 octubre 2018].

## Enllaços externs

* Pedro Camus Pérez a BDFutbol
# Arrels (revista)

Arrels, amb el nom complet ‘Arrels. El món que torna‘, és una publicació periòdica o revista de caràcter trimestral en format paper, impulsada per la cooperativa 'Som', que va veure la llum a finals de l'any 2020.
L'objectiu d'Arrels, impulsat per la cooperativa 'Som', també responsable de publicacions com Descobrir Catalunya o Sàpiens, és el de la divulgació d’informació i coneixements d’un estil de vida basat en els valors de la natura i el món rural, on es posen en contacte directe els consumidors amb els pagesos productors d'aliments de proximitat. Arrels també compta amb una web (arrels.info) i amb un mercat de pagès en línia. El projecte també inclourà el format radiofònic, amb podcasts que es penjaran a la web, presentats per periodistes com Albert Mercadé, Miquel Andreu o Txell Bonet.
El projecte va començar l'estiu del 2020, amb un manifest signat per personalitats com l'atleta Kilian Jornet, la cuinera Carme Ruscalleda, el coordinador d'Unió de Pagesos de Catalunya, Joan Caball i Subirana, el cantautor Lluís Llach o la periodista Laura Rosel i Solà, entre més, que donaven suport la iniciativa. Immediatament, va començar una campanya per sumar fundadors que la fessin possible, que ben aviat va arribar als 3.000.
Cada monogràfic conté a més dels reportatges, diverses seccions i contingut pràctic, com entrevistes, articles d’opinió, consells i idees per a un dia a dia més autosuficient. La revista es podrà adquirir als quioscs, a les botigues Abacus i als supermercats Bonpreu o a través del web. El projecte multiplataforma Arrels també es podrà escoltar a "Ona pagesa", un magazín informatiu setmanal d'actualitat del món rural que dirigeix Albert Mercadé i copresenta amb Miquel Andreu.

## Referències

* 1 2 «Neix la revista ‘Arrels', que parlarà dels valors de la natura i el món rural. A més de la revista trimestral en paper, comptarà amb una web, una ràdio i un mercat de pagès en línia». VilaWeb, 29-12-2020 [Consulta: 9 novembre 2023].
* 1 2 «‘Arrels', una nova revista sobre el món rural que torna. S'acompanya d'una web per a la comunitat i un podcast setmanal». Diari ARA, 01-01-2021 [Consulta: 9 novembre 2023].
* ↑ «Neix la revista 'Arrels. El món que torna'». Xarxa de Parcs Naturals, 11-01-2021 [Consulta: 9 novembre 2023].

## Enllaços externs

* Revista Arrels
# 1674
## Esdeveniments

* 13 de maig: Lluís XIV s'apodera de Besançon i la monarquia d'Espanya perd el Franc Comtat
* 27 de juny, Vallespir; Derrota dels angelets de la terra i ocupació francesa de la comarca

## Naixements

Països Catalans
* 25 de maig, Morella: Carles Gassulla d'Ursino, jurista, polític, dramaturg i poeta valencià.
* Sallent, Joan Torres i Oliva, sacerdot i biògraf, religió

#### Resta del món

* 1 de febrer, París (França): Jean-Baptiste du Halde, jesuïta, historiador especialitzat en la Xina (m. 1743).
* 12 d'agost, Parísː Maria de Lorena, princesa de Mònaco (m. 1724).

## Defuncions

* 16 de maig, Perpinyà: Francesc Puig i Terrats (angelet de la terra), penjat i esquarterat pels francesos
* 8 de novembre, Londres: John Milton, poeta i assagista anglès, autor d’El Paradís perdut (n. 1608).

## Referències

* ↑ «Notícia: Efemèrides». El Punt Avui, 10-05-2013. [Consulta: 23 desembre 2011].
* ↑ World Heritage Encyclopedia. Jean-Baptiste du Halde (en anglès) [Consulta: gener 2020].
* ↑ «Marie de Lorraine (1674-1724) - Find a Grave...» (en anglès). [Consulta: 4 juliol 2024].
* ↑ «John Milton | Biography, Works, & Facts» (en anglès). [Consulta: 26 novembre 2020].
# Rafel Escalas Bestard

Rafel Escalas Bestard (Palma, 1961), nedador en les proves de 400, 800 i 1.500 metres lliures i en 400 metres estil. Fou campió d'Espanya en aquestes proves des de 1977 a 1983 i rècord d'Espanya en 400 metres lliures (1979-1983), en 800 i 1500 metres lliures (1977-?) i en 400 metres estil (1977-1980). Quedà tercer i cinquè en els campionats d'Europa de 1981 i 1983 respectivament, i en el campionat del món de Guayaquil de 1982 quedà en sisè lloc. En els Jocs Olímpics de Moscou quedà sisè i en el de Los Angeles de 1984 fou desè. Es retirà de la competició el 1984.

## Referències

* ↑ «Rafel Escalas Bestard». Gran Enciclopèdia Catalana. Barcelona: Grup Enciclopèdia Catalana.
# Gat (lligadura)

El gat és un tipus de barret tradicional coreà usat pels homes juntament amb el vestit hanbok durant la dinastia Joseon. Està fet de crineres de cavall subjectades a un marc de bambú i és parcialment transparent i de color negre. Sota el gat s'emprava sovint una altra peça per evitar que el gat fregués amb el front.
La majoria dels gats són cilíndrics, amb una ala àmplia, i suporten un marc de bambú. Només els homes casats de classe mitjana podien vestir el gat a finals del segle xix, que representava el seu estatus social i protegia els seus nusos (anomenats sangtu, 상투).
Durant la dinastia Joseon, l'ús del gat de color negre (heungnip, 黑笠, 黒立) estava limitat als homes que havien passat l'examen Gwageo. Els plebeus usaven una variant anomenada paeraengi (패랭이) que estava teixida a partir de bambú partit.
Els artesans que fabriquen els gats reben l'apel·latiu de gatiljang (갓일장).

## Colors i tipus

Els colors i els tipus de gat es distingeixen per circumstàncies o bé estatus socials. Durant el període Joseon, el gat de color negre (en hangul, 흑립; en hanja, 黑笠; romanització revisada del coreà, heungnip) estaven restringits als homes que havien aprovat el gwageo, o exàmens de funció pública. En definició estreta, el terme gat es refereix a l' heungnip .
Un gat ((en hangul, 백립; en hanja, 白笠; romanització revisada del coreà, baengnip)) es portava en èpoques de dol nacional. S'elabora de la mateixa manera que un gat negre, però a partir de sambe (cànem), d'acord amb el vestit tradicional de dol de cànem coreà.
Un gat vermell ((en hangul, 주립; en hanja, 朱笠; romanització revisada del coreà, jurip)) va ser usat pels oficials militars de Joseon. El seu color prové de la laca vermella.
Els plebeus portaven una variant anomenada paeraengi (패랭이) que es teixia amb bambú dividit.

## Presència a la indústria cultural

A la sèrie de televisió de Corea del Sud Kingdom del 2019, els actors porten gat per representar la classe social de cada personatge.

## Referències

* ↑ «패랭이» (en coreano). Arxivat de l'original el 2012-07-21. [Consulta: 5 juliol 2012].
* ↑ «White Gat 백립(白笠)». Encyclopedia of Korean Culture..
* ↑ «Red Gat 주립(朱笠)». Encyclopedia of Korean Culture.
* ↑ «패랭이». naver.com. Arxivat de l'original el 21 de juliol 2012. [Consulta: 2 novembre 2015].
* ↑ «Fancy hats in Netflix Korean Zombie series "Kingdom"». Arxivat de l'original el 2021-06-19. [Consulta: 8 gener 2023].

## Enllaços externs

* Gat, Tocats tradicionals a Corea de l'Institut Nacional de Recerca del Patrimoni Cultural
* "Mestre artesà de la fabricació de barrets de crin de cavall" Arxivat 2020-02-22 a Wayback Machine. (in Korean)
* "Gat, Encyclopeida of Korean Culture" (in Korean)
# Tatar böreği

Tatar böreği (börek tàtar), és un plat de la gastronomia turca que consisteix en parcel·les de massa normalment tallades en forma de triangle. És un aliment comú a moltes regions interiors de Turquia, en ciutats com Eskişehir i Gaziantep.
Els dumplings solen estar coberts amb iogurt i farcits de carn picada, all i julivert. A Xipre del Nord, es serveixen tradicionalment amb formatge halloumi ratllat i menta.
El juny de 2018, el president turc Recep Tayyip Erdoğan va declarar que li agradaria servir aquest plat en una sèrie de cafès que preveia crear arreu de Turquia, si aconseguia mantenir-se com a president després de les eleccions presidencials de juny de 2018.

## Vegeu també

* Mantı

## Referències

* ↑ «Tatar böreği». lezzet.com.tr. [Consulta: 14 juny 2018].
* ↑ Dubin, Marc; Morris, Damien. Cyprus. Rough Guides, 2002, p. 42. ISBN 978-1-85828-863-5.
* ↑ «Cumhurbaşkanı Erdoğan: Eskişehir'i eğitim başkenti ilan ediyoruz» (en turc). Hürriyet.
* ↑ «Aslı Aydıntaşbaş: Türkiye'de iktidar lehine yapılan sandık hilelerinin, oyların yüzde 1'ine tekabül ettiği söyleniyor - Diken» (en anglès). Diken, 14-06-2018.
# 1726
## Esdeveniments

Pendent

## Naixements
### Resta del món

* 11 de març, Valenciennes: Louise d'Épinay, escriptora.

## Necrològiques
### Països Catalans

* 16 de gener, Girona: Josep de Taverner i d'Ardena, erudit i religiós que fou bisbe de Solsona - electe - i de Girona.
* 22 de febrer, La Corunya, Galícia: Antoni de Villarroel i Peláez, militar austriacista durant la Guerra de Successió i comandant de la resistència durant el Setge de Barcelona (1713-1714).
* 15 de setembre, Sant Cugat del Vallès: Francesc Antoni de Solanell i de Montellà, 120è President de la Generalitat de Catalunya.

### Resta del món
## Referències

* ↑ «Louise-Florence-Pétronille Tardieu d'Esclavelles, dame de la Live d'Épinay». Encyclopaedia Britannica. [Consulta: 5 març 2020].